Държавен вестник, бр. 93, 2014 г., стр. 21

БРОЙ  93	
Д Ъ Р Ж А В Е Н  В Е С Т Н И К 	
СТР.  21  
Чл. 20. (1) Въз основа на заповедта по чл. 19 
началниците на конвойни звена в ОДМВР, 
началниците на РУ, ЗЖУ и ГПУ разработват 
план за организацията и изпълнението на 
конвойната дейност в обслужваната територия, 
предвиждайки и мерки за действие при извън­
редни ситуации. Плановете се утвърждават 
съответно от директорите на ОДМВР, дирекция 
„Жандармерия“ – ГДОП и РДГП.
(2) Неразделна част от плана са указанията за 
работа на служителите по маршрутите за кон­
воиране или постовете. Указанията съдържат: 
1. описание на постовете или маршрутите 
за движение на конвоя от началния до край­
ния пункт; 
2. особеностите на постовете и маршрути­
те и на какво следва да се обръща особено 
внимание при изпълнението на конвойната 
дейност, направленията, по които се конвоира 
с влак или автобус, местата за престой (гари, 
автогари), както и други особености, които 
конвоят трябва да има предвид; 
3. реда за осъществяване на връзка, взаи­
модействие и координация със звена по марш­
рута на конвоирането или постовете, както и 
ТЗО – МП; 
4. реда за действие на конвойните наряди при: 
а) нападение върху конвоя; 
б) достатъчно данни, че конвоирането може 
да бъде осуетено; 
в) бягство на конвоиран; 
г) влошаване на здравословното състояние 
или настъпила смърт на конвоирано лице; 
д) възникване на други извънредни ситуации. 
(3) Указанията се разработват за всеки от­
делен маршрут или пост. 
(4) За конвоиране се определят най-малко 
два маршрута, като единият от тях е основен. 
(5) За определените маршрути се комплекту­
ва книжка, в която се прилагат: копие от ука­
занията за работа на служителите по маршрута 
за конвоиране, карта или схема на маршрута 
на конвоиране, общите и особените задълже­
ния на нарядите и друга информация, касаеща 
осъществяването на конвойната дейност. 
(6) Указания се разработват и за дежурните 
и завеждащите помещения за изолация, които 
трябва да включват общите и особените задъл­
жения на служителите. 
Раздел II 
Структура на конвойните звена и териториална 
компетентност 
Чл. 21. Конвойните звена в ОДМВР (при­
ложение № 4) са етапни звена и пунктове за 
събиране за конвоиране на лица от другите 
ОДМВР, РУ, РДГП и ЗЖУ. 
Чл. 22. Конвойните звена по чл. 21 създа­
ват организация за денонощно приемане на 
конвоирани лица. 
Чл. 23. (1) Етапните конвойни звена в 
ОДМВР осъществяват конвойна дейност на 
територията на цялата страна.
(2) Полицейските служители по чл. 10, ал. 3 
осъществяват конвойна дейност на съответната 
територия на ОДМВР, РДГП или ЗЖУ. 
Г л а в а  ч е т в ъ р т а 
РЕД ЗА ИЗПЪЛНЕНИЕ НА КОНВОЙНАТА 
ДЕЙНОСТ
Раздел I 
Разчет на силите и средствата
Чл. 24. Служителите по чл. 10, които ще 
участват в конвойния наряд, се определят 
за всеки конкретен случай от началниците 
по чл. 16 и 17 или командира на отделение 
по чл. 18, а при конвой във/от чужбина – от 
директора на ГДОП или от оправомощен от 
него служител, в зависимост от: 
1. броя на лицата, които ще се конвоират, 
степента на обществена опасност на извър­
шените деяния, информация за осъжданията 
на лицата, извършени други противоправни 
деяния, както и от особеностите на личността 
на конвоираните; 
2. поведението, което конвоираните са по­
казали по време на задържането им или при 
предишно конвоиране; 
3. възрастта, физиката и пола на конвоира­
ните лица; 
4. разстоянието и особеностите на маршрута, 
по който ще се конвоират лицата; 
5. превозното средство, което ще бъде из­
ползвано; 
6. наличието на извънредна ситуация или 
на достатъчно данни, че конвоирането ще бъде 
осуетено; 
7. въоръжението, техническите и помощ­
ните средства, с които ще бъдат оборудвани 
конвойните наряди. 
Чл. 25. (1) При конвоиране на група лица 
числеността на служителите от конвойния 
наряд трябва да бъде по-голяма или равна на 
половината от броя на конвоираните лица. 
(2) При конвоиране на едно лице, за което 
има данни, че е извършител на умишлено 
престъпление от общ характер, се осигуряват 
най-малко двама конвойни. 
(3) На всеки конвоен наряд се определя 
старши. 
(4) Когато конвойните в наряда са повече 
от петима, за старши се определя служител 
на длъжност командир на отделение или на 
по-висока длъжност, а при 10 и повече конвой­
ни – на длъжност полицейски инспектор или 
на по-висока длъжност. 
Чл. 26. За уреждане на административни, 
езикови, медицински и други специфични въ­
проси служебно при конвоиране от конвойния 
наряд извън разчета на силите за конвоиране 
могат да се включват и други държавни слу­
жители без полицейски правомощия.